પરિષદના રાષ્ટ્રીય સંગઠનમંત્રી શ્રીધર પરાડકરે પોતાના વક્તવ્યમાં જણાવ્યું હતું કે અખિલ ભારતીય સાહિત્ય પરિષદ ભારતીય સાહિત્યની ગતિવિધિથી પરિચિત કરાવવાનું કામ કરે છે. સાહિત્ય સમાજનું દર્પણ છે, અને આ દર્પણમાં દેખાતી છબિ સારી હોવી જોઈએ. સમાજમાં સેવાકાર્યો કરતી વ્યક્તિઓને સન્માનિત કરવાની જવાબદારી સમાજની છે. ડો. સુધીર પરીખ અનેકવિધ સેવાકાર્યો કરી રહ્યા છે ત્યારે સાહિત્ય પરિષદનું કામ આવા મહાનુભાવોનું સન્માન કરવાનું છે.